
94 DR.30.8.2006 

 

 

Puan Teresa Kok Suh Sim [Seputeh]: Tuan Pengerusi, sebab saya 
bangkitkan semua masalah ini ialah selama ini... 

Tuan Pengerusi [Datuk Dr. Yusof bin Yacob]: Yang Berhormat 
Seputeh, dia tidak bagi jalan. 

Puan Teresa Kok Suh Sim [Seputeh]: ...Sebab sudah tidak ada wakil 
rakyat dari parti pembangkang. 

Tuan Pengerusi [Datuk Dr. Yusof bin Yacob]: Cukuplah Yang 
Berhormat. Teruskan. 

Puan Teresa Kok Suh Sim [Seputeh]: Itulah sebabnya masalah 
terputusnya bekalan elektrik kerap berlaku di Sabah. 

Datuk Abdul Rahim bin Bakri [Kudat]: Kami tidak memerlukan 
pembangkang. 

Tuan Pengerusi [Datuk Dr. Yusof bin Yacob]: Yang Berhormat  
Seputeh sila duduk. 

Puan Teresa Kok Suh Sim [Seputeh]: Jadi saya hanya cuba hendak 
tolong Yang Berhormat dari Sabah sahaja. 

Datuk Abdul Rahim bin Bakri [Kudat]: Sahabat saya Yang Berhormat  
Seputeh, sebenarnya kita tidak memerlukan pembangkang di negeri Sabah, 
kerana Ahli-ahli Parlimen dan wakil rakyat dari negeri Sabah juga mempunyai 
tanggungjawab yang begitu berkesan di dalam membawa masalah-masalah 
rakyat. 

Satu perkara yang ingin saya bangkitkan iaitu berkaitan dengan sistem 
grid yang akan dilaksanakan khususnya di kawasan saya iaitu kawasan Parlimen 
Kudat yang juga melibatkan kawasan daerah Pitas. Saya diberitahu bahawa 
projek ini telah pun tertangguh banyak kali dan projek ini telah pun begitu lewat 
dan apa yang berlaku sehingga hari ini memanglah masalah bekalan elektrik yang 
sentiasa terputus adalah merupakan satu masalah yang serius. Apatah lagi pada 
bulan September ini kita akan membuka satu hospital baru yang telah pun siap di 
daerah Pitas dan saya percaya dengan pembukaan hospital baru ini sudah tentu 
memerlukan konsisten electricity supply untuk hospital ini. Dan masalah ini saya 
harap supaya pihak kementerian khususnya Timbalan Menteri dapat melihat 
masalah ini apakah berlaku kepada projek sistem bekalan grid ini. Bilakah 
akhirnya sistem grid ini dapat diselesaikan ataupun disiapkan dan memberikan 
konsistensi kepada bekalan elektrik di kawasan saya. 

Yang kedua ialah seperti mana yang diketahui bahawa satu pulau di 
kawasan saya itu daerah Pulau Banggi yang hanya mendapat bekalan elektrik 
selama 12 jam dalam satu hari. Jadi adakah apabila sistem grid telah 
dilaksanakan di kawasan Kudat dan juga Pitas, maka enjin-enjin diesel yang 
terdapat di kedua-dua daerah ini boleh dipindahkan ke Pulau Banggi untuk 
membolehkan penduduk seramai 12,000 di pulau itu mendapat konsisten bekalan 
elektrik iaitu 24 jam sehari. Kerana di tempat itu juga banyak pejabat-pejabat 
kerajaan dan juga sekolah-sekolah yang tidak dapat menggunakan kemudahan-
kemudahan seperti komputer, disebabkan ketiadaan bekalan elektrik di kawasan 
itu. 

Yang ketiga iaitu berkaitan dengan Butiran 11400, Rancangan Bekalan Air 
Negeri Sabah.   



Puan Teresa Kok Suh Sim [Seputeh]: Tuan Pengerusi, sebab saya bangkitkan semua masalah ini ialah selama ini... Tuan Pengerusi [Datuk Dr. Yusof bin Yacob]: Yang Berhormat Seputeh, dia tidak bagi jalan. Puan Teresa Kok Suh Sim [Seputeh]: ...Sebab sudah tidak ada wakil rakyat dari parti pembangkang. Tuan Pengerusi [Datuk Dr. Yusof bin Yacob]: Cukuplah Yang Berhormat. Teruskan. Puan Teresa Kok Suh Sim [Seputeh]: Itulah sebabnya masalah terputusnya bekalan elektrik kerap berlaku di Sabah. Datuk Abdul Rahim bin Bakri [Kudat]: Kami tidak memerlukan pembangkang. Tuan Pengerusi [Datuk Dr. Yusof bin Yacob]: Yang Berhormat Seputeh sila duduk. Puan Teresa Kok Suh Sim [Seputeh]: Jadi saya hanya cuba hendak tolong Yang Berhormat dari Sabah sahaja. Datuk Abdul Rahim bin Bakri [Kudat]: Sahabat saya Yang Berhormat Seputeh, sebenarnya kita tidak memerlukan pembangkang di negeri Sabah, kerana Ahli-ahli Parlimen dan wakil rakyat dari negeri Sabah juga mempunyai tanggungjawab yang begitu berkesan di dalam membawa masalah-masalah rakyat. Satu perkara yang ingin saya bangkitkan iaitu berkaitan dengan sistem grid yang akan dilaksanakan khususnya di kawasan saya iaitu kawasan Parlimen Kudat yang juga melibatkan kawasan daerah Pitas. Saya diberitahu bahawa projek ini telah pun tertangguh banyak kali dan projek ini telah pun begitu lewat dan apa yang berlaku sehingga hari ini memanglah masalah bekalan elektrik yang sentiasa terputus adalah merupakan satu masalah yang serius. Apatah lagi pada bulan September ini kita akan membuka satu hospital baru yang telah pun siap di daerah Pitas dan saya percaya dengan pembukaan hospital baru ini sudah tentu memerlukan konsisten electricity supply untuk hospital ini. Dan masalah ini saya harap supaya pihak kementerian khususnya Timbalan Menteri dapat melihat masalah ini apakah berlaku kepada projek sistem bekalan grid ini. Bilakah akhirnya sistem grid ini dapat diselesaikan ataupun disiapkan dan memberikan konsistensi kepada bekalan elektrik di kawasan saya. Yang kedua ialah seperti mana yang diketahui bahawa satu pulau di kawasan saya itu daerah Pulau Banggi yang hanya mendapat bekalan elektrik selama 12 jam dalam satu hari. Jadi adakah apabila sistem grid telah dilaksanakan di kawasan Kudat dan juga Pitas, maka enjin-enjin diesel yang terdapat di kedua-dua daerah ini boleh dipindahkan ke Pulau Banggi untuk membolehkan penduduk seramai 12,000 di pulau itu mendapat konsisten bekalan elektrik iaitu 24 jam sehari. Kerana di tempat itu juga banyak pejabat-pejabat kerajaan dan juga sekolah-sekolah yang tidak dapat menggunakan kemudahan- kemudahan seperti komputer, disebabkan ketiadaan bekalan elektrik di kawasan itu. Yang ketiga iaitu berkaitan dengan Butiran 11400, Rancangan Bekalan Air Negeri Sabah.